Havfisk
Store norske leksikon,Økonomi og næringsliv,Næringsliv,Bedrifter og personer,Norske bedrifter og varemerker
Havfisk AS er et norsk fiskerikonsern som driver fangst, foredling og salg av hvitfisk. I norske farvann har selskapet ti egne trålere som fisker torsk, sei og hyse, og har i tillegg flere trålkonsesjoner for torsk.
Norway Seafoods ble grunnlagt i 1994 for å samle RGI-gruppens (Kjell Inge Røkkes) engasjementer innen fiskerivirksomhet, som inntil da hadde vært styrt fra Seattle. I 1996 gikk selskapet inn som eier i Frionor, og de to selskapene ble fusjonert i 1997. Frionor ble igjen utskilt og solgt til Findus i 2000. I 2005 ble Norway Seafoods børsnotert, da under navnet Aker Seafoods ASA etter sammenslutning med West Fish-Aarsæther og Nordic Sea Holding. Selskapet endret navn til Havfisk AS i 2013 og ble kjøpt av Lerøy Seafood Group i 2016. Les mer i Store norske leksikon Aker RGI Kjell Inge Røkke Eksterne lenker Havfisks hjemmeside